b'\n_START_ARTICLE_\nWeb server\n_START_PARAGRAPH_\nWeb server je ra\xc4\x8dunalo na kojem se nalaze web stranice. Kako je pristup svakom ra\xc4\x8dunalu odre\xc4\x91en portovima (ulazima) koji su predstavljeni brojevima, tako je i pristup web serveru odre\xc4\x91en portom. Port za pristup web serveru je 80. Svaki server ima IP adresu, tako da kada se neka stranica posje\xc4\x87uje, odnosno neki server, zapravo se posje\xc4\x87uje adresa kao 98.34.65.243:80, gdje broj 80 govori da se radi o web serveru. Prostor na web serveru se mo\xc5\xbee zakupiti kod davatelja usluga hostinga (poslu\xc5\xbeivanja) stranica. _NEWLINE_Dakle, prilikom izra\xc4\x91ivanja stranica, web server pohranjuje datoteke web-mjesta, odnosno sve HTML dokumente i njihove povezane dokumente, uklju\xc4\x8duju\xc4\x87i slike, CSS stilske listove, JavaScript datoteke, fontove i videozapise, da bi one bile dostupne na Internetu. Web serveri obi\xc4\x8dno dolaze u vidu clustera u velikim centrima podataka (en. data center). Naravno, mogu\xc4\x87e je i od obi\xc4\x8dnog ra\xc4\x8dunala napraviti web server, no to nije tako dobro rje\xc5\xa1enje iz nekoliko razloga. Kao prvo, web stranice smje\xc5\xa1tene na serveru moraju biti stalno dostupne, \xc5\xa1to zna\xc4\x8di da ra\xc4\x8dunalo mora biti stalno uklju\xc4\x8deno i spojeno na Internet. Tako\xc4\x91er je potrebno imati stati\xc4\x8dku IP adresu (iako postoje odre\xc4\x91ene "tehnike" za instalaciju servera na ra\xc4\x8dunalo koje nema stati\xc4\x8dni IP). Web server bi trebao imati stalnu IP adresu, kako bi mogli registrirati domenu i tu domenu usmjeriti na doti\xc4\x8dni IP. Na taj na\xc4\x8din posjetitelji ne moraju pamtiti brojeve (IP) servera ve\xc4\x87 samo adresu.'